CELEX: 31986D0619
Language: el
Date: 1986-12-10 00:00:00
Title: 86/619/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά την εμπορία νωπών οπωροκηπευτικών στο κρατίδιο της Βάδης—Βυρτεμβέργης σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0619

86/619/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά την εμπορία νωπών οπωροκηπευτικών στο κρατίδιο της Βάδης—Βυρτεμβέργης σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 20/12/1986 σ. 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προσθήκης στο πρόγραμμα που αφορά την εμπορία νωπών οπωροκηπευτικών στο κρατίδιο της Βάδης-Βυρτεμβέργης σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείνενο στη γερμανική γλώσσα είναι το μόνο αυθεντικό)  (86/619/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι, στις 2 Δεκεμβρίου 1985, η κυβέρνηση της Ομοσπονδιακής Δημοκρατίας της Γερμανίας ανακοίνωσε προσθήκη στο πρόγραμμα που έχει εγκριθεί με την απόφαση 80/1059/ΕΟΚ της Επιτροπής (3) και το οποίο αφορά την εμπορία νωπών οπωροκηπευτικών που παράγονται στο κρατίδιο της Βάδης-Βυρτεμβέργης και ότι παρέσχε συμπληρωματικά στοιχεία στις 10 Απριλίου 1986·  ότι η εν λόγω προσθήκη στο πρόγραμμα έχει ως αντικείμενο τη βελτίωση της παραλαβής οπωροκηπευτικών από τους παραγωγούς, της αποθεματοποίησής τους, της συσκευασίας τους και της διάθεσής τους στο εμπόριο, κατά τρόπο που να εξασφαλίζεται ικανοποιητική συντήρηση ευαίσθητων προϊόντων και κατά τον τρόπο αυτό να συμβάλει στη βελτίωση της κατάστασης που επικρατεί στον τομέα των νωπών οπωροκηπευτικών στο κρατίδιο της Βάδης-Βυρτεμβέργης και στην αξιοποίηση των προϊόντων του εν λόγω τομέα· ότι, κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η προσθήκη περιλαμβάνει επαρκή αριθμό στοιχείων από εκείνα που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του κανονισμού αυτού μπορούν να επιτευχθούν στον τομέα της εμπορίας νωπών οπωροκηπευτικών στο κρατίδιο της Βάδης-Βυρτεμβέργης· ότι η προθεσμία που έχει καθοριστεί για την εφαρμογή της προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσθήκη στο πρόγραμμα που αφορά τον τομέα της εμπορίας νωπών οπωροκηπευτικών στο κρατίδιο της Βάδης-Βυρτεμβέργης, το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 2 Δεκεμβρίου 1985 και συμπληρώθηκε στις 10 Απριλίου 1986 σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 308 της 19. 11. 1980, σ. 19.